avgud
Store norske leksikon,Religion og filosofi,Religionsvitenskap
Avgud er en gammel og nedlatende betegnelse på såkalte «falske» og hedenske guder, som innenfor den monoteistiske jødisk-kristne tradisjonen ikke ble regnet som virkelige guder. Dette på tross av at de ble, eller blir, oppfattet som guddommelige av annerledestroende og tilbedt deretter.
Uttrykket avgud stammer fra gammel- og middelhøytysk og ble særlig brukt om de norrøne gudene. Uttrykket ble også brukt om gudestatuer og gudebilder som representerte disse gudene.Et slikt syn på andres guder stammer etter alt å dømme fra Den hebraiske bibel (Det gamle testamentet), der De ti bud, forbyr tilbedelsen av andre guder enn israelittenes gud, JHVH (Jahve), og i første Krønikebok kapittel 16, vers 26 kan vi lese at «Alle folkenes guder er ingenting verd».I overført betydning kan betegnelsen avgud også brukes om personer eller gjenstander som av tilhengerne eller brukerne blir tilbedt nærmest som guder, for eksempel idrettsstjerner, skuespillere og politiske eller religiøse ledere. Les mer i Store norske leksikon gud norrøn mytologi kristendom jødedom